|  |
| --- |
|  *Projektas* |
| Pagėgių savivaldybės taryba**sprendimas****dėl DALIES GYVENAMOJO NAMO su priklausiniais PARDAVIMO** **OKSANAI BAGDONIENEI** |
| 2020 m. lapkričio 9 d. Nr. T1-250Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, Parduodamų Pagėgių savivaldybės būstų ir pagalbinio ūkio paskirties pastatų sąrašu, patvirtintu Pagėgių savivaldybės tarybos 2015 m. rugpjūčio 9 d. sprendimu Nr. T- 156 "Dėl parduodamų Pagėgių savivaldybės būstų ir pagalbinio ūkio paskirties pastatų sąrašo patvirtinimo", atsižvelgdama į turto vertės nustatymo 2020 m. kovo 12 d. ataskaitą ir Oksanos Bagdonienės 2020 m. spalio 22 d. prašymą, Pagėgių savivaldybės taryba n u s p r e n d ž i a:

 1. Parduoti Oksanai Bagdonienei už rinkos kainą dalį (42/100) gyvenamojo namo, kurio unikalus Nr. 4400-1811-8451, bendras plotas – 116,71 kv. m, žymėjimas plane 1A1m, pastatą- viralinę, kurios unikalus Nr. 4400-1811-8484, užstatytas plotas - 24,00 kv. m, žymėjimas plane 3I1p, pastatą - garažą, kurio unikalus Nr. 4400-1811-8495, užstatytas plotas - 52,00 kv. m, žymėjimas 4I1ž, 1/2 pastato - tvarto, kurio unikalus Nr. 4400-1811-8462, užstatytas plotas - 96,00 kv. m, žymėjimas plane 2I1p, registro Nr. 44/1271703, kadastro duomenų fiksavimo data 2009-12-21, esančius adresu: Pagenaičių k. 3, Vilkyškių sen., Pagėgių sav., pagal vertės nustatymo ataskaitą už 1 800,00 Eur.

 2. Įpareigoti Savivaldybės administracijos Turto ir ūkio skyriaus vedėjo pavaduotoją Laimutę Šegždienę, notariškai įgaliotą Savivaldybės administracijos direktoriaus 2020 m. vasario 20 d. įgaliojimu, pasirašyti pirkimo − pardavimo sutartį.

 3. Parduotą butą nurašyti iš Pagėgių savivaldybės administracijos Vilkyškių seniūnijos buhalterinės apskaitos.

 4. Sprendimą paskelbti Pagėgių savivaldybės interneto svetainėje www.pagegiai.lt.

 Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktorius Virginijus Komskis

 Dokumentų valdymo ir teisės skyriaus vyresnioji specialistė Ingrida Zavistauskaitė

Parengė Laimutė Šegždienė,

Turto ir ūkio skyriaus vedėjo pavaduotoja

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO “dėl DALIES GYVENAMOJO NAMO su priklausiniais PARDAVIMO OKSANAI BAGDONIENEI“**

 **AIŠKINAMASIS RAŠTAS**

2020-11-09

 ***1. Parengto projekto tikslai ir uždaviniai:*** parduoti Oksanai Bagdonienei į parduodamų Pagėgių savivaldybės būstų ir pagalbinio ūkio paskirties pastatų sąrašą įrašytą dalį gyvenamojo namo su priklausiniais, esančius Pagenaičių k. 3, Vilkyškių sen., Pagėgių sav. Šį savivaldybės būstą O.Bagdonienė nuomojasi nuo 2015-08-10.

 ***2. Kaip šiuo metu yra sureguliuoti projekte aptarti klausimai***: sprendimo projektas paruoštas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 5 skyriaus 25 straipsnio 2 dalies 5 punktu, Parduodamų Pagėgių savivaldybės būstų ir pagalbinio ūkio paskirties pastatų sąrašu, patvirtintu Pagėgių savivaldybės tarybos 2015 m. rugpjūčio 9 d. sprendimu Nr. T- 156, atsižvelgiant į Turto vertinimo 2018 m. kovo 12 d. ataskaitą ir Oksanos Bagdonienės 2020 m. spalio 22 d. prašymą.

 **3**. ***Kokių teigiamų rezultatų laukiama:*** priėmus šį sprendimą bus gauta lėšų, jos kaupiamos Pagėgių savivaldybės socialinio būsto plėtrai.

  ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus)reikėtų pakeisti ir panaikinti, priėmus sprendimą pagal teikiamą projektą:*** kitų galiojančių aktų keisti ar naikinti nereikės.

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti: -*** Pagėgių savivaldybės administracijos Turto ir ūkio skyrius.

 ***7. Ar reikalinga atlikti sprendimo projekto antikorupcinį vertinimą:*** reikalinga.

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***: Papildomų lėšų sprendimui įgyvendinti nereikės.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:*** atliktas turto vertinimas.

 ***10. Projekto rengėjas ar rengėjų grupė.*** Turto ir ūkio skyriaus vedėjo pavaduotoja Laimutė Šegždienė, tel. 8 441 70410.

 ***11. Kiti, rengėjo nuomone, reikalingi pagrindimai ir paaiškinimai:*** sprendimo projektas paruoštas atsižvelgiant į Oksanos Bagdonienės 2020 m. spalio 22 d. prašymą.

Turto ir ūkio skyriaus vedėjo pavaduotoja Laimutė Šegždienė

